Ефектни прически, с които да пренесем морето в града – Kinky Potion Portion
Още от първите слънчеви лъчи през април вече сме ментално на морето. Прекарваме поне няколко минути на ден, за да помечтаем, да се пренесем в близост до някоя вълна и да послушаме какво има да ни каже. Понякога и повече.
Всяка година нетърпението ни за морския бряг става все по-голямо. Стремим се да се озовем при него още през май. И го постигаме. После обаче се прибираме в града, а солта от устните изчезва след няколко целувки, откраднати на тъмно или насънно.
Щастливки сме, че сме дами с неограничено въображение. Благодарение на него и на малко чужда помощ успяваме да си консервираме морската честота и да я отнесем в града, за да ни топли.
Как да пренесем морето в града в няколко лесни стъпки:
Взимаме една рокля в цвят море/цвят небе. Или взимаме една рокля в цвят пясък /цвят слънце.
2. Изваждаме любимия си бански от шкафа и го слагаме под нея. Никой не може да ни обвини, че сме скрили морето под роклята, която носим из улиците на града или в офиса. Ни-кой!
3. Добавяме сол по кожата. Тъй като нямаме морска, заменяме със солен карамел. Сладолед със солен карамел.
4. Пускаме малко бриз в косите.
Морският бриз обаче е труден за укротяване и опитомяване. Или ще заплете къдриците ти, или ще накара правата ти коса да избухне от влагата. Ето защо се доверяваме на нашия верен съюзник – пресата за коса Curl & Straight Confidence на Remington. Тя ни беше осигурена от “Спектрум Брандс България”, за да я изпробваме срещу определено възнаграждение.
Изпробвахме я и не спираме да експериментираме с нея от този момент.
Пресата е с уникален и иновативен дизайн, който позволява с един уред да укротите и опитомите всяка коса. Можете да избухнете с очарователни beach waves или да си осигурите права коса при всякакви особености и настроения на прогнозата за времето.
“Повярвайте ми, не бях оформяла косата си от над половин година. Разнообразието в избора ми на прически се свеждаше до някоя плитка със забавен по детски ластик или няколко фиби, които да придържат по-късите ми предни кичури. Напоследък изобщо нямам време да мисля за вида си, като все се оправдавам, че други неща са ключови. Въпреки това, след възможността да навия косата си с тази толкова свежа преса, продължавам да я вадя от кутията всеки уикенд и да се чувствам все повече като онези тотално момичешки героини от тайните любими сериали. И да си призная – определено ми допада! Прибирам се след дълга вечер из софийските коктейл-барове и поредица от множество музикални жанрове, а косата ми не е изневерила на постигнатите безкрайни вълнисти форми.”
Sleek straight hair with a twist
“Моята коса си е права по природа, но както солта в морето, така и ластиците през нощта могат да я снабдят с допълнителни чупки. Тези от ластиците са излишни. За да пренеса морето в града, избирам подредена коса с тук-там видими кичури в друг нюанс, който сякаш слънцето е оставило след себе си. Изправям я за около 4 минути – плочите на пресата Remington Curl & Straight Confidence дори я разресват сами. Добавям две закачливи миниопашки, които навивам и закрепям с няколко фиби. За разкош слагам и стрък люляк. Люлякът е пролетно цвете, но все още не са готови полята със слънчогледи.”
Време е и вие да прибавите малко бриз в косата и да отнесете някой къс замечтано море в града!
Posted in: Beauty, Kinky Potions | Tagged: advertorial, Спектрум Брандс България, как да пренесем морето в града, лесни прически за морето, плажни вълни в косата, прически за лятото, прически за права коса, Rem, Remington, Remington Curl & Straight Confidence